text: Horsenstræner oven på nedskæringer: Så må vi stå tættere sammen.
  25 november 2014 kl. 20.01
  Bo Henriksen ser muligheder i stedet for begrænsninger, når klubben svinger sparekniven.
  Kassen i AC Horsens den bløder, og det har i dag fået klubben til at skride til hårde løsninger. På flere fronter bliver der skåret hårdt i den gule fare.
  Det forventes blandt andet at komme til at gå udover de løntunge spillere i førsteholdstruppen. Men det ser AC Horsens cheftræner som en fordel.
  - Det giver en ny energi, en ny tro på, at vi kan gøre noget for hinanden og måske en ny historie, som sparker os tilbage til det AC Horsens var for ti år siden. Men det jo fantastisk for så får vi en anden kultur, siger Bo Henriksen til TV SYD.
  At der skal sparres kommer blandt andet også til at gå udover AC Horsens talentafdeling. Den bliver nu skåret helt væk.
  - Det er med meget blødende hjerte, det skal ikke være nogen hemmelighed og der bliver gjort et kæmpe stykke arbejde i talentafdelingen, men vi har ikke set anden udvej end at lukke det, siger Ole Simonsen bestyrelsesformand i AC Horsens til TV SYD.
  Se mere af interviewet med Bo Henriksen og Ole Simonsen her
  